Paestum

Paestum,Gaius Plinius Secundus, Naturalis historia 3.71. olim Posidonia (Ποσειδωνία) dicta, fuit urbs Italiae in Lucania ad mare Tyrrhenum sita. Antiquitate celebrabatur propter rosas, quae uno anno bis nascebantur, itaque Vergilius "biferique rosaria Paesti" cecinit.Publius Vergilius Maro, Georgica 4.119.

Condita est nomine Posidonia a colonis Graecis, ab urbe Sybari profectis, exeunte saeculo VII a.C.n., mature a Lucanis capta et Παιστός nominata, ad quam anno 273 a.C.n. Romani coloniam Latinam Paestum deduxerunt. Saeculo V vel ante sedes episcopalis (nunc titularis) factus est. Sed paulatim portus limo oppletus est, et ob aërem minus salubrem coepit incolarum numerus imminui adeo ut prope deserta fieret; a Saracenis denique est eversa.

In ruinis Paesti iacent tria templa, circiter inter 600 et 450 a.C.n. constructa, quae Doricae architecturae formam prae se ferunt et Iunone, Minervae, et Iove aut Apollini dicata sunt (olim scriptores haec aliter interpretabantur). Moenia et amphitheatrum plerumque integra sunt, et exstant vestigia aliorum aedificiorum et viarum stratarum.Anna (Pavia) Muggia et Michael Lesky, "Poseidonia, Paistos, Paestum", in Brill’s New Pauly, ed. Hubert Cancik et Helmuth Schneider, 2006.

Hodie Paestum est pars communis Calpatii-Paesti in provincia Salernitana. Variae reliquiae in Museo nationali archaeologico Paestano conservantur.

 Architectura Graeca

 Notae 

 Bibliographia 

 Ceserani, Giovanna, Italy's Lost Greece: Magna Graecia and the Making of Modern Archaeology, 2012, Oxford University Press, ISBN 978-0-19-987679-2, Google books








 Strabo, Geographica 6.1
 Wilton-Ely, John, The Mind and Art of Giovanni Battista Piranesi, 1978, Thames & Hudson, London, ISBN 0-500-09122-6


 Nexus externi 

 Situs Musei Archaeologicum Nationalis Paestani 
 De Paesto in The Princeton Encyclopedia of Classical Sites (1976) 

Categoria:Coloniae Romanae
Categoria:Loci olim habitati Italiae
Categoria:Fractiones in Provincia Salernitana
Categoria:Paestum
Categoria:Loci hereditatis mundialis in Italia